CELEX: 31993D0359
Language: ro
Date: 1993-05-28 00:00:00
Title: Decizia Comisiei din 28 mai 1993 care autorizează statele membre să prevadă derogări de la anumite dispoziții ale Directivei 77/93/CEE a Consiliului privind lemnul de Thuja L. provenit din Statele Unite ale Americii

03/Volumul 12
            
            
               RO
            
            
               Jurnalul Ofícial al Uniunii Europene
            
            
               277
            
         31993D0359
   
               L 148/41
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 28 mai 1993
   care autorizează statele membre să prevadă derogări de la anumite dispoziții ale Directivei 77/93/CEE a Consiliului privind lemnul de Thuja L. provenit din Statele Unite ale Americii
   (93/359/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 77/93/CEE a Consiliului din 21 decembrie 1976 privind măsurile de protecție față de introducerea în statele membre a organismelor dăunătoare plantelor sau produselor din plante și față de răspândirea lor în Comunitate (1), astfel cum a fost modificată ultima dată prin Directiva 93/19/CEE (2), în special a treia liniuță alineatul (3) din articolul 14,
   având în vedere cererile din partea statelor membre,
   întrucât, în conformitate cu prevederile Directivei 77/93/CEE, lemnul de Thuja L., inclusiv cel care nu și-a menținut suprafața sa naturală rotundă, provenit din Canada, China, Japonia, Coreea, Taiwan și Statele Unite ale Americii, nu poate fi introdus în Comunitate decât în cazul în care este însoțit de certificatele stipulate la articolele 7 și 8 din directiva menționată și numai în cazul în care este decojit și fără găuri cauzate de larve din specia (neeuropeană) Monochamus;
   întrucât lemnul de Thuja L., provenit din Statele Unite ale Americii, este introdus în prezent în Comunitate; întrucât, în acest caz, țara respectivă nu emite, de obicei, certificate fitosanitare;
   întrucât Comisia a stabilit că, în temeiul informațiilor furnizate de Statele Unite ale Americii și colectate în această țară în timpul misiunii efectuate în 1990, a fost instituit un program aprobat și monitorizat oficial de eliberare a unor „certificate de control al decojirii și găurilor cauzate de larve”, în scopul asigurării unei decojiri adecvate și reducerii riscului reprezentat de organismele dăunătoare; întrucât riscul răspândirii organismelor dăunătoare se reduce în cazul în care lemnul este însoțit de un „certificat de control al decojirii și găurilor cauzate de larve” eliberat în conformitate cu programul respectiv;
   întrucât Comisia se asigură că Statele Unite ale Americii pun la dispoziție toate informațiile tehnice necesare evaluării funcționării programului de certificate de control al decojirii și găurilor cauzate de larve;
   întrucât decizia ar trebui să fie revizuită înainte de 1 aprilie 1995;
   întrucât măsurile prevăzute de prezenta decizie sunt în conformitate cu avizul Comitetului permanent fitosanitar,
   ADOPTĂ PREZENTA DECIZIE:
   Articolul 1
   (1)   Statele membre sunt autorizate să prevadă în conformitate cu condițiile stabilite la alineatul (2) o derogare de la articolul 7 alineatul (2) și articolul 12 alineatul (1) litera (b) din Directiva 77/93/CEE, în ceea ce privește lemnul de Thuja L., inclusiv lemnul care nu și-a păstrat suprafața naturală rotundă, provenit din Statele Unite ale Americii.
   (2)   Se îndeplinesc condițiile următoare:
   
               (a)
            
            
               controlul respectării cerințelor stabilite la anexa IV, partea A, secțiunea 1, punctul 1.4 la directiva menționată de către clasificatori instruiți, calificați și autorizați în acest scop printr-un program aprobat și controlat de Serviciul de Control al Sănătății Animalelor și Plantelor din cadrul Departamentului de Agricultură din SUA;
            
         
               (b)
            
            
               efectuarea de controale ale respectării condițiilor stabilite la litera (a) în fabricile de cherestea, de către inspectori industriali sau agenții acestora calificați și autorizați în acest scop de Serviciul de Control al Sănătății Animalelor și Plantelor menționat anterior. În plus, sistemul de control permite inspectorilor serviciului amintit să întreprindă inspecții ocazionale înaintea expedierii;
            
         
               (c)
            
            
               lemnul este însoțit de un „certificat de control al decojirii și găurilor cauzate de larve”, standardizat în conformitate cu programul menționat la litera (a) și în conformitate cu modelul prezentat în anexa la această decizie, care este eliberat de o persoană autorizată de fabricile de cherestea să participe la programul respectiv aprobat de Serviciul de Control al Sănătății Animalelor și Plantelor menționat anterior și care este completat potrivit instrucțiunilor stabilite de programul respectiv.
            
         Articolul 2
   Fără a aduce atingere dispozițiilor stabilite la articolul 14 alineatul (5) din Directiva 77/93/CEE, statele membre comunică Comisiei și celorlalte state membre cazurile de transporturi introduse în conformitate cu prezenta decizie care nu respectă condițiile prevăzute la articolul 1 alineatul (2) literele (a) și (c).
   Articolul 3
   Autorizația acordată la articolul 1 se aplică de la 1 iunie 1993. Ea se revocă, în cazul în care se constată că condițiile stabilite la articolul 1 alineatul (2) sunt insuficiente pentru a se preîntâmpina introducerea de organisme dăunătoare sau în cazul în care nu sunt respectate. Autorizația acordată se revizuiește înainte de 1 aprilie 1995.
   Articolul 4
   Prezenta decizie se adresează statelor membre.
   
      Adoptată la Bruxelles, 28 mai 1993.
      
         
            Pentru Comisie
         
         René STEICHEN
         
         
            Membru al Comisiei
         
      
   
   
      (1)  JO L 26, 31.1.1977, p. 20.
   
      (2)  JO L 96, 22.4.1993, p. 33.
   ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXO